Downloaded from YTS.MX
Official YIFY movies site: YTS.MX
ČEDŽU SALA DIENVIDKOREJA
Es esmu henjo.
Henjo nirst okeānā pēc jūras veltēm,
vienkārši aizturot elpu.
Mūs, henjo, okeāns baro.
Mēs to sajūtam kā mātes rokas.
Taču tas ir kas vairāk.
Būt henjo - tas ir aicinājums.
Henjo ir jūras aizbildnes.
Mēs esam sargājušas okeānu
simtiem gadu.
Čedžu ir henjo dzimtene.
Čedžu ir slavena ar trim lietām -
klintīm,
vēju
un sievietēm.
Uz otru pusi.
Viens, divi, trīs, četri, pieci, seši, septiņi, astoņi.
Apļojiet gurnus.
Septiņi un astoņi!
Neķēmojieties un nāciet!
Kam pieder šī? Paņem to.
Visas iekšā!
Mās, tev tur ir daudz vībotņu. Lūdzu, iedod man dažas.
Šajā darbā ieliek savu sirdi.
Šo amatu manto no mātēm un vecmāmiņām.
Pat aukstumā un tad, kad negribas, mēs vienalga nirstam.
Tas mums ir asinīs.
Galu galā, mēs esam sievietes.
Kā tu domā, tiksi augšā?
Man tas jāvelk.
Velkam kopā!
Pavelc to tur.
Taču jūra ir mainījusies, un henjo pamazām izzūd.
Es jūtu, ka henjo kultūra izgaist.
Lūdzu, nejautā…
Lūdzu, nejautā manu vecumu…
Savā īsajā jaunībā Neesmu paveikusi neko vērtīgu
Agrāk mēs izmantojām airu laivas,
nevis motorlaivas, kad nirām ap salu.
Un airējot mēs dziedājām.
Ko es darīšu, kad mana jaunība paies?
Tāda ir dzīve šajā pasaulē
Lieliski!
Ei, priekšniek! Cik tagad ir pulkstenis?
Pusastoņi no rīta.
Tad es strādāšu četras stundas un tad kāpšu laukā.
- Cerams, tu daudz atradīsi. - Jā, tā būs.
Es sākumā pat nepratu peldēt. Nemācēju pat peldēt, bet man patika jūra.
Es izvairījos no mājas darbiem.
Mana mamma mājās mani izrīkoja,
bet tad, kad es biju jūrā, es varēju būt brīva un spēlēties.
Tāpēc 16 gadu vecumā izmācījos par henjo.
SUNDOKA ČANA, 72
Mana mamma lika man apprecēties ļoti jaunai.
Es biju ļoti klausīga,
tāpēc darīju, kā viņa lika,
apprecējos un beidzu nirt.
Es biju naiva, pārāk naiva.
Manam vīram patika uzdzīvot.
Varbūt viņam nepatika smagi strādāt tāpēc, ka zināja, ka nomirs jauns.
Tāpēc es atgriezos pie henjo darba, lai izdzīvotu.
Esmu strādājusi 52 gadus. 52 gadus!
Tagad, kad mana dzīve beidzot ir laba, mans ķermenis sāk sabrukt.
Maks ir biezs, bet miesa plāna.
Tā ir dzīves ironija.
Paskatieties!
Obundžagi - tās ir rada jūrasausīm!
Kapteini, mums rīt laivu vajadzēs astoņos.
GOSANAS CIEMATS
Izkraut laivu ir grūti jebkurā vecumā,
un visvairāk man nepatīk ķert jūrasežus.
- Cik daudz par 100 gramiem? - 13 000 vonas par 100 gramiem.
Tā ir vairumtirdzniecības cena.
Citām varbūt patīk, jo ar tiem var labi nopelnīt.
Pēc četru stundu vākšanas man vēl četras stundas tie jātīra.
Veiklas rokas to var paveikt trijās stundās,
tāpēc esmu darbabiedrēm kā nasta.
Kad es dabūju daudz jūras velšu, es nejūtu nogurumu.
Nemaz neesmu nogurusi.
Bet, kad savācu tikai mazliet,
jūtos pārgurusi un nokaitināta.
INSOKA PAKA, 70
- Un maz nopelni. - Neko nenopelnu.
Bet okeānā es vienalga jūtos laimīga, lai cik nopelnītu.
Esmu sajūsmā, sajūsmā.
Agrāk, kad bijām jaunas,
cilvēki uz henjo skatījās ar nicinājumu.
Piemēram, ja tavs vīrs bija ciematā ietekmīgs cilvēks,
viņš teica: "Vai tev jāstrādā par henjo un mani jāapkauno?"
Nu, es biju neizglītota,
tāpēc negribēju teikt, ka esmu henjo.
IMSENA KO, 70
Kad mēs gājām uz mūsu vīru sanākšanām,
mēs tur bijām vienīgās henjo.
Citu vīru sievas nebija henjo un izskatījās cēli bālas,
bet mūsu sejas bija tumšas no darba saulē.
Mums tolaik bija pārāk bail kaut ko teikt pretī.
Mūsu sejas bija tik tumšas,
ka to nevarēja noslēpt pat ar kosmētiku.
Tāpēc visi saprata.
- Es stāstu patiesību. - Man bija ļoti kauns.
Tas bija ļoti sen.
Bet tagad… tagad…
UNESCO mūs atzīst,
tāpēc mēs varam staigāt paceltu galvu.
Es tagad esmu daudz lepnāka, ka esmu henjo, nekā agrāk.
Es gribu turpināt būt henjo, jo tas ir aizraujoši.
Bet tagad es cenšos to darīt mazāk
un pārējo laiku strādāju kā brīvprātīgā.
Sveiki.
Es esmu Sundoka Čana, jūsu gide.
Es nirstu šajos ūdeņos.
Lūdzu, staigājiet lēnām un uzmanīgi.
Te ir čūskas.
Sekojiet man lēnām un mierīgi.
Šīs ir dažas no mūsu niršanas vietām.
O, redzu vairāk atkritumu, nekā gaidīju.
Ziemā te sakrājas vairāk atkritumu.
Liela daļa šī piesārņojuma nāk no Ķīnas un Japānas.
Arī no Korejas cietzemes.
Jaunībā es nekad jūrā neredzēju tādus atkritumus kā putupolistirolu.
Tagad te sanests milzum daudz atkritumu.
Šīs mēslu kaudzes pūst tik ilgi,
ka no tām sāk tecēt netīrs šķidrums.
Šādu lietu dēļ tīrais okeāns ir kļuvis piesārņots.
Henjo pārcietušas daudzas grūtības,
lai līdz šai dienai pasargātu mūsu jūru.
Kāpēc? Kad mēs, henjo, ejam jūrā, mums ir laba veselība.
ČUHVA KANA, 63
Es sāku 20 gadu vecumā.
Lai nodrošinātu ģimeni, man bija jāsalasa daudz gliemeņu.
Tolaik bija grūti laiki un cilvēki bija nabadzīgi.
Man arī tad tas ļoti labi padevās.
Kad mans tīkls bija pievākts pilns,
es to krastā iztukšoju
un tūlīt devos atpakaļ.
Man vislabāk padodas lasīt jūrasežus.
Tie nes labu peļņu,
un es varu būt finansiāli neatkarīga,
jo es esmu vesela.
GVIDOKAS CIEMATS
Ei!
Kur visas ir? Jau seši no rīta.
Spējat noticēt? Piezvanīja, lai nāku, bet viņas vēl brauc.
- Teica, lai esam septiņos. - Septiņos?
Ak nē!
Kapteinis tā teica.
Varbūt šodien nevarēsiet strādāt?
Jā, iespējams.
Ja vecākās teiks, ka ne, tad ne.
Gliemenes šādos apstākļos var lasīt,
bet, lasot jūrasežus,
adatas var sadurt mums galvu.
Viņas strīdas.
Kas teica, ka sāksim pusastoņos?
Čuhva! Kāpēc tu ierodies tikai pusseptiņos?
Kapteinis teica, ka dosimies jūrā sešos.
Nevajag kliegt.
Esmu tik nikna, ka citādi nespēju.
Hendža, nu jau pietiks.
Es pieļāvu kļūdu. Es pieļāvu kļūdu.
Ak vai. Es pieļāvu kļūdu. Es pieļāvu kļūdu. Lūdzu, piedod!
Labi, varam vilkt hidrotērpus?
Varam līdz tai vietai aiziet?
- Nē! Kāp mašīnā. - Kāpiet iekšā.
Labi, braucam!
Hidrotērpus mēs sākām vilkt nemaz ne tik sen,
varbūt pirms 40 gadiem?
Tolaik mums pat neļāva vilkt pleznas, lai nenoķeram par daudz un par ātru.
Kad mēs nomirsim, jaunā paaudze varbūt jau izmantos skābekļa balonus.
Bet pagaidām mēs labāk to darām tā kā senos laikos.
Ja stundām strādātu ar skābekļa baloniem, tas novestu pie pārzvejas.
Ja vienā niršanas reizē mēģināsiet salasīt pārāk daudz, paliksiet bez elpas.
Jūs nomirsiet. Jūs nomirsiet.
Un, ja dodas pārāk tālu jūrā,
viļņi kļūst daudz stiprāki.
Kad mēs ienirstam, straume var mūs aiznest pārāk tālu.
Nāve mums vienmēr ir tepat ap stūri.
SUNE KIMA, VĒSTURNIECE HENJO TRADĪCIJAS SAGLABĀŠANAS KOMITEJA
Henjo darbs ir ārkārtīgi grūts amats,
īpaši bīstamā rakstura dēļ, kādēļ arī tagad viņu ir tik maz.
Jaunās henjo jautājušas: "Kāpēc nevaram izmantot skābekli?"
Bet tad tās nebūtu henjo.
Lai vāktu jūras veltes,
viņām jāaiztur zem ūdens elpa līdz pat divām minūtēm.
Sākot no piecu metru dziļuma, var just spiedienu.
Un šis ūdens spiediens ir kā milzu zils stikls, kas spiež lejā.
Jo dziļāk ienirst, jo biezāks kļūst šis stikls.
Tāpēc tad, kad iznirst,
ar visu spēku jālaužas cauri šim zilajam stiklam.
Henjo nirstot to atkārto simt līdz trīssimt reizes.
Pamēģiniet 300 reižu dienā iesist sev pa galvu.
Galva dunēs un ļoti sāpēs.
Kad jūrā atrod mirušu henjo,
dīvainā kārtā henjo tīkls vienmēr ir pilns ar jūrasausīm un citām jūras veltēm.
It kā nāve būtu viņu ievilinājusi savā slazdā ar veiksmes ēsmu.
Savā nāves dienā viņa ir atradusi lielo laimestu.
Esmu nogurusi.
Esmu pārgurusi līdz nāvei.
JONE ČONA, 67
Jūrasežu lasīšana nav grūtākais. Grūta ir viņu iztīrīšana.
Tev ir kas palīdz.
Bet kas palīdzēs man? Vai man doties meklēt vīru?
Kāpēc man zvana tādā brīdī?
Varbūt zvana vīrietis.
Vai zvana mans mirušais vīrs?
- Varbūt. - Aizmirsti!
- Kur? Kur tas ir? - Es teicu - aizmirsti!
Gan jau neko nevajag.
Kā tu zini?
Ej atrodi man vīrieti, kas palīdzēs tīrīt jūrasežus.
Pieliec pie muguras zīmīti!
"Meklēju vīru, kas palīdzēs tīrīt jūrasežus".
Nez kā būs rīt.
Šaubos, ka atradīsim kādus jūrasežus.
Kad līst, visi ūdeņi no laukiem
ar mēslojumu un pesticīdiem ieplūst pa taisno okeānā.
Ūdens kļūst tik netīrs, ka jūraszāles sapūst.
Tā ir nopietna nelaime. Mums vairs nav ko lasīt.
Mēs kļūstam arvien vecākas, kļūst arvien grūtāk nopelnīt.
Kā mēs iztiksim?
Kad mēs bijām jaunas,
jūrā bija pilns ar jūras radībām.
Agrāk mēdza strādāt kopā.
Vācot sārtaļģes, kodijas un hidziki,
henjo strādāja kopā un peļņu sadalīja savā starpā.
Mēs darbu pārtraucām tikai tad,
kad mūsu krūtis piebrieda un bija jāzīda mūsu mazuļi.
Nedomāju, ka jaunā paaudze ir tik sīksta, lai dzīvotu tā kā mēs.
Viņas to negribētu.
Ir paaudžu atšķirība.
Jā, taisnība. Henjo dzīve ir smaga.
Šāds dzīvesveids bija mūsu vienīgā iespēja.
Bet mūsdienās vairs neviena nevēlas kļūt par henjo.
Mans hidrotērps aizķērās aiz naglas un uzplīsa.
Nepaveicās.
Tas jāsasien.
Parādi savu figūru, meitēn!
Mūsdienās ir arvien mazāk un mazāk sieviešu,
kuras uzdrīkstas kļūt par henjo.
Henjo dzīvesveids varētu izmirt.
20. gadsimta 60. gadi bija Čedžu henjo uzplaukuma laiks.
Henjo skaits sasniedza pat 30 000,
kad Čedžu bija 200 000 iedzīvotāju.
Bet henjo skaits arvien samazinājās,
un nu ir palikušas tikai kādas 4000.
Tām 4000 henjo šobrīd pārsvarā ir 60, 70 vai 80 gadu.
Tagad okeānā strādā tikai vecmāmiņas,
it kā līdz ar viņām būtu novecojusi arī Čedžu jūra.
Čosonas dinastijas laikā strādāt par henjo bija ļoti grūti,
tāpēc pārsvarā to darīja vīrieši.
Kad viņi saprata, cik tas ir smagi, viņi beidza to darbu veikt.
SUNDOKA ČANA, 72
Un sievietēm neatlika nekas cits kā to uzņemties,
jo kādam vienalga bija jāpelna iztikai.
Vīrieši nespēj izturēt to darbu.
ĶĪNA - ZIEMEĻKOREJA DIENVIDKOREJA - JAPĀNA
ČEDŽU DO
Kad meitene vai jauna sieviete grib kļūt pat henjo,
viņai jāsāk vingrināties septiņu gadu vecumā un jādara tas desmit gadus.
Viņa mācās peldēt, nirt,
elpot, iznirt no ūdens un tad…
Viņa mācās vākt jūras veltes
un to, kur tās atrast.
Tad, kad viņa sasniedz 15-17 gadu vecumu, viņa kļūst par henjo.
ČEDŽU HANSUPULAS HENJO SKOLA
Jūraszāļu vācējas, ātri sastājieties!
1. grupa! 1. grupa!
1. grupa.
Mēs uztraucāmies, ka henjo skaits strauji samazinās,
tāpēc pirms 15 gadiem Gvidokas ciematā uzbūvējām šo skolu.
Kopš henjo kultūru atzinusi UNESCO…
ČOHJONS KIMS HENJO SKOLAS DARBINIEKS
…parādījusies liela interese.
Dodamies pēc jūraszālēm!
Tāpēc, lai šo kultūru saglabātu,
mēģinām izaudzināt un apmācīt nākamo paaudzi.
Visas skolotājas Hansupulas henjo skolā ir no Gvidokas ciemata.
Bet henjo Čuhva Kana…
viņa ir vislabākā nirēja no visām skolotājām.
Viņa ir sanguna.
Tās ir henjo, kas var ienirt dziļāk par desmit metriem.
Es arī esmu visai stiprs,
bet nirstot pat es neturu viņai līdzi.
Vai, auksts.
Viens, divi, trīs!
Es sarijos ūdeni.
Nedaudz ūdens jānorij.
Lai būtu henjo, šis ūdens ir jāpadzer.
Mācekles man saka:
"Jūs jau noteikti precīzi zināt, kur gliemenes un jūraseži dzīvo."
Bet nekā tamlīdzīga.
Jābūt mērķtiecīgai.
Mērķim jābūt tādam: es gribu atrast vairāk par citām.
Tas ir jādara neskaitāmas reizes, līdz izdodas kaut ko noķert.
Es nevaru ienirt, ja skolotāja neiestumj.
Nedomāju, ka lejā kaut kas ir.
Ei!
Nāc šurp.
Šķiet, es nomiršu.
Nē, nenomirsi.
Viens, divi, trīs!
Šodien viņas nodalīja labās nirējas no ne tik labām - kā es.
Es pārsvarā dzēru jūras ūdeni.
Redzat? Te rakstīts "topošā henjo".
Laikam esmu topošā henjo.
Mūsu skolotāja ir tik laba.
Citas skolotājas ir nedaudz biedējošas. Viņas saka: "Kā tu ceri kļūt par henjo?"
Bet viņa ir jautra un labi māca.
Mācekles piedzīvo to, cik smaga ir henjo dzīve.
Līdz šim mēs esam izglītojuši apmēram 840 cilvēku.
Bet tikai kādi pieci procenti turpina strādāt par henjo.
Labi, braucam mājās!
Šķiet, mēs nespēsim apturēt henjo kopienas izzušanu.
KODŽES SALA 253 KILOMETRUS NO ČEDŽU
- Oho. Tas ir tik grūti, ne? - Jā.
Kā viņas tā spēj kustināt ķermeni?
- Ko lai darām? Mums ir beigas. - Mums ir beigas.
Pēc šī darām tā.
- Neesmu eksperte, bet iztaisno roku! - Ā, jāiztaisno roka?
Pamēģinām vēlreiz.
Tad sanāks izcili.
- Oho! - Izcili!
Izcili!
Mele.
- Tagad man sanāktu izcili. - Man arī.
O, mūsu kapteinis ir tik foršs.
Augot domāju, ka henjo ir tikai Čedžu salā.
SOHIJA ČINA, 30
Bet, kad pārcēlos uz Kodžes salu,
es sapratu: kur ir jūra, tur vienmēr būs henjo.
Bet mēs ar Čonminu te bijām vienīgās jaunās henjo.
Tāpēc, cerēdamas atrast tādas kā mēs,
mēs izveidojām savu YouTube kanālu.
#HENJO #NIRĒJAS #SIEVIETES NIRĒJAS
IEPAZĪSTIETIES - MODERNĀS HENJO
Sveiki!
- Čonmina. - Sohija.
Gatavību, starts!
Sveiciens visiem!
- Mēs esam modernās henjo… Čonmina. - Un Sohija!
Prieks iepazīties.
Mums šodien būs karsti,
jo mēs vāksim jūrasananasus.
Leciet iekšā!
Tik jauka sajūta.
Skat!
Tu jau to noķēri?
Kolīdz ielēcu ūdenī.
Ju-hū!
No 20 līdz 25 gadu vecumam es strādāju birojā.
Smacīgā ēkā.
Es biju nogurusi un izdegusi.
Bet, kopš es kļuvu par henjo,
jūtu, ka daba mani nomierinājusi un veldzējusi.
Kad es kļuvu par henjo, es uzstādīju rekordu, būdama jaunākā.
Un nu es gribu uzstādīt rekordu, kļūdama par vecāko henjo.
ČONMINA VU, 37
Es īstenībā neko daudz par henjo nezināju.
Bet pirms septiņiem gadiem bankrotēja mana vīra kompānija.
Tolaik es pat nepratu peldēt.
Taču es nevis izjutu bailes,
bet nodomāju:
ja es varu ar to nopelnīt naudu, es gribu pamēģināt.
Protams, sākumā bija smagi.
Tomēr
strādājošai mammai Korejā ir grūti dabūt tik elastīgu darbalaiku.
Tāpēc es turpināju.
Es esmu pārgurusi.
Būt par henjo ir fiziski grūti un bīstami,
bet, audzinot bērnus…
tā ir nepārtraukti.
Visas mammas šajā pasaulē zina, ko es domāju.
Es labāk strādāju septiņas stundas okeānā.
ČONMINAS MĀJAS
- Kad augu. - Kad augu?
"Augu".
Tur vajag patskani.
- Kad augu. - Kad augu.
- Kas paņēma šo grāmatu? - Es.
- Naru, Naru. - Leons, tas bija Leons.
Kas ir?
Leons.
Kas tas ir?
Par krūšu augšanu un apmatojumu.
Grāmata par pubertātes pazīmēm.
Jā, pamanīju, ka bērni tagad par to interesējas.
Dohun, tev nākamgad būs apmatojums!
Pietiek runāt par apmatojumu, tūlīt ēdīsim.
Lūdzu, novāciet galdu.
- Man, man. - Oho, tu viņam daudz iedevi.
Lūdzu, aiznes uz galdu.
- Vai nav garšīgi? - Ir.
Pateicos es, ņam, ņam.
Kopš esmu YouTube un TV,
mani bērni Dohuns, Leons un Naru
ir sajūsmā, ka esmu henjo.
Viņi saka: "Mamma ir visforšākā."
MANA MAMMA IR HENJO
Vispār Naru man visu laiku saka, ka viņa grib būt henjo.
No vienas puses, es priecājos to dzirdēt,
bet, no otras puses, es negribu, lai viņa to dara.
Henjo darbs ir ļoti smags.
Es nevaru vien izlemt:
"Labāk nedari to darbu, Naru. Mamma to darīs tavā vietā."
HENJO ĶĒRIENS!
PĀRDOD JŪRASAUSIS, JŪRASGURĶUS, KĀ REDZĒTS TV
Cik es zinu, viņas abas…
HENPJO LI KODŽES ZVEJAS PRIEKŠNIEKS
…ir slavenākās henjo Kodžē, Čedžu, visur.
Viņas pat bija ielūgtas satikt prezidentu.
Viņas ir Kodžes salas mārketinga komanda.
Bet vispār tas kaitē manam biznesam, ka viņas ielūdz uz daudziem pasākumiem.
Dažreiz ir sajūta, ka viņas ir priekšnieces, nevis es.
- Paņēmāt brilles? - Jā!
Kad redzu, ka viņas darba laikā filmē YouTube video,
es viņām to atļauju.
Viņas dara, ko grib.
Papeldiet uz sānu! Te ir spēcīga straume.
Nē, vispirms ienirsim te, tad papeldēsim uz sānu.
Ja salīdzina ar piecu henjo komandu,
viņas divatā sagādā lielāku peļņu.
Es noķēru vēl vienu!
Mūsu pēcteces!
Godīgi sakot, mani ienākumi
gadu pēc gada pēdējā laikā samazinās.
Vēl tikai pirms trim gadiem
es stundas laikā varētu salasīt 100 kilogramus jūrasananasu.
Bet vairs tā nav.
Pasaulē paaugstinās temperatūra, un okeāns mainās.
Mēs kā henjo redzam, ka tas notiek mūsu acu priekšā.
Piemēram, te var atrast mazās kubomedūzas, kas agrāk dzīvoja tropiskākos ūdeņos.
Un mēs mēģinām to nofilmēt,
lai brīdinātu cilvēkus par pārmaiņām jūrā.
Mēs gribam, lai cilvēki uztraucas.
Un seklajos ūdeņos vairs nav jūras radību.
Tāpēc mums ar Sohiju jānirst dziļāk.
Ja tā turpināsies, vai mēs spēsim tikai ar vienu ieelpu,
jo henjo pēc definīcijas vāc jūras veltes tikai ar vienu ieelpu,
vai mēs spēsim nākotnē turpināt strādāt šādā veidā?
ČEDŽU SALA
ČUHVA KANA, 63
Es gadu nevarēšu strādāt kā henjo,
jo man bija negadījums.
Domāju, man vienkārši nepaveicās.
Es niru pēc jūrasežiem.
Un jūs zināt tos lielos tīklus? Es pielasīju divus tādus.
Kad es gāju tiem pakaļ,
es ūdens tuvumā pēkšņi paslīdēju.
Te man ielika astoņas tērauda stieples,
un es 14 dienas biju slimnīcā.
Viņi teica: ja potītes vietā būtu pirksti, astoņi no desmit būtu lauzti.
Man mūžā nebija bijusi tik liela operācija.
Man nepaveicās.
Tā ir pirmā reize, kad nedrīkstu nirt.
Šovasar man bija neizsakāmi grūti dzīvot.
Kad es nevarēju paiet,
draugi man palīdzēja sastādīt sīpolus un brokoļus.
Ciematā visi bija par mani noraizējušies,
jo henjo nav veselības apdrošināšanas.
Darbs esot pārāk bīstams, lai polise to nosegtu.
Pat zvejas kooperatīvi izmaksā kompensāciju tikai tad, ja henjo nomirst,
taču ne grasi, ja mēs savainojamies.
Ko nauda var palīdzēt, ja esmu mirusi?
Tas sagādāja lielu vilšanos.
Vai ne?
Kāds labums būt UNESCO sarakstā,
ja nevaram dabūt pabalstu tad, kad mums to vajag?
Bet citas henjo apskauž manu situāciju,
jo mans nelaiķa vīrs vairāk nekā 30 gadus bija valsts ierēdnis.
Tāpēc es pārsvarā pārtieku no viņa pensijas.
Tā ienāk katru mēnesi.
Dzīvajiem jāturpina dzīvot.
SUNDOKA ČANA, 72
Jūs klausāties ET Point ekonomikas ziņas.
Japānas valdība paziņojusi, ka radioaktīvais ūdens,
kas tiek uzglabāts Fukušimas atomelektrostacijā,
tiks iepludināts okeānā.
Tas uzreiz radīja satraukumu Čedžu salā, kas robežojas ar Japānu.
Starptautiskā Atomenerģijas aģentūra,
kas pārbauda piesārņotā Fukušimas atomelektrostacijas ūdens drošību,
paskaidroja, ka Japānas plāns ielaist ūdeni
atbilst starptautiskajiem drošības standartiem.
Japānas izvēlētā metode…
SAEA ĢENERĀLDIREKTORA RAFAELA MARIANO GROSI BALSS
…ir tehniski iespējama un saskan ar starptautisko praksi.
Lai gan lielais ūdens daudzums to padara par unikālu un sarežģītu gadījumu.
Mēs, henjo, nirstam visās šajās zonās.
Bet ir sajūta, ka simt gadu laikā viss izzudīs.
Un nu Japāna plāno okeānā ielaist radioaktīvu ūdeni.
Mēs, henjo, par to ļoti satraucamies.
Ja viņi visu radioaktīvo ūdeni ielaidīs jūrā,
kaitējums nebūs redzams uzreiz.
Viņiem vajadzētu izdomāt risinājumu, kas būtu visiem drošs.
Bet Japāna virza savu plānu, nekonsultējoties ar citām valstīm.
Mēs visu mūžu esam paļāvušās uz jūru,
tāpēc mēs esam ļoti nobažījušās.
HENJO SANĀKSME PAR FUKUŠIMAS ŪDENI
Nē, tikai vienu no… Bana kunga.
MARIJA ČANA GREENPEACE KAMPAŅAS DALĪBNIECE
Un jūsu. Tas ir japāņu.
Cilvēces vēsturē bijušas divas lielas kodolkatastrofas.
Bija Čornobiļa,
un tad bija Fukušima.
Kopš 2011. gada kodolreaktoru serdeņu kušanas Fukušimā
mēs esam noraizējušies par to, kā atbrīvosies no piesārņotā ūdens.
Japānas valdība apgalvo,
ka piesārņoto ūdeni var apstrādāt un ielaist jūrā
un atomelektrostaciju var ātri beigt ekspluatēt.
Kompānija, kas pārvalda atomelektrostaciju,
grib atšķaidīt radioaktīvās vielas,
sajaucot tās ar milzīgu daudzumu jūras ūdens.
Taču problēma ir tāda: kaut arī koncentrācija ir atšķaidīta,
tas nenozīmē, ka radioaktivitāte ir zudusi.
Pamatojoties uz ko, var teikt, ka ir droši izlaist Fukušimas piesārņoto ūdeni?
Kaut kas tāds vispār nav darīts.
Mēs gribējām satikties ar henjo,
jo viņas ir neaizsargātas pret piesārņotā ūdens ietekmi.
Viņas ir pelnījušas uzzināt visu informāciju,
kas par šo neatliekamo situāciju ir pieejama.
Labdien, henjo kundzes. Vai visām labi klājas?
Jā!
Es esmu no vides aizsardzības organizācijas Seulā.
Esam ielūguši divus ekspertus parunāt ar jums
par Fukušimas piesārņoto ūdeni.
Un mums vēl ir citi cilvēki no Čedžu, kuri arī strādā pie šīs problēmas.
Tāpēc, lūdzu, uzdodiet šodien daudz jautājumu par visu, kas interesē.
Labi.
Sveicināti.
Es esmu no Japānas Atomenerģijas pilsoņu informācijas centra.
BANS HIDEJUKI PRETKODOLENERĢIJAS AKTĪVISTS
To ūdeni savāc un uzglabā tāpēc, ka tas ir bīstams.
Bet Japānas valdība teikusi,
ka piesārņoto ūdeni vienkārši izlaidīs jūrā.
Taču saskaņā ar Japānas valdības plānu,
lai to izlaistu, vajadzēšot vairāk nekā 30 gadus.
Pēc tam, kad piesārņotais ūdens sasniegs Koreju,
tas turpinās šurp plūst katru dienu.
Ja cilvēks nonāk ar to saskarsmē…
ŠONS BĒRNIJS GREENPEACE ATOMENERĢIJAS SPECIĀLISTS
…sekas nav tūlīt redzamas.
Un mūsu bažas ir tādas, ka sekas šī ūdens iepludināšanai
jutīs simtiem, ja ne tūkstošiem gadus ilgi,
jo jūrā ielaidīs dažādus radioaktīvos materiālus.
Pat tagad mūsu ūdeņos nav jūraszāļu.
Pašlaik notiek koraļļu balēšana.
Kāpēc Japāna apsver tikai to, ka ūdeni varētu ielaist jūrā?
Viņiem ir daudz resursu.
Vai viņi nevar izveidot gana lielu tvertni un pagaidām atstāt ūdeni tajā?
Es zināju, ka okeāns kļūst ļoti piesārņots.
Bet tagad, kad dzirdu, ka Japāna grib iepludināt piesārņoto ūdeni,
man ir sajūta, ka dzīvoju kā muļķe.
Kad ir spēcīgi viļņi, mēs jūras ūdeni sarijamies.
Atgriezieties Japānā un to pasakiet. Pamācīšu visus, kuri nezina.
Bans Hidejuki pie šī jautājuma strādājis 30 gadus.
Īpaši tad, kad Japānas valdība
nolēma tādā veidā atbrīvoties no piesārņotā ūdens.
Tajā valstī nav viegli iebilst.
Situācija šobrīd…
ČONDO KIMS ČEDŽU VIDES AKTĪVISTS
…situācija ir tāda, ka mums būs jārīko daudz demonstrāciju.
Ir svarīgi, lai mēs visu laiku sūtām viņiem ziņu:
"Rīkojieties pareizi!"
Pat ja jums dienu divas jāizlaiž darbs, lūdzu, nāciet.
Vai jūs, vides aizsardzības grupas, sēžat bezdarbībā
un gaidāt, kad cīnīsimies mēs?
Tā neies krastā.
Mēs šodien atnācām un neko nezinājām.
Japānis runā japāniski, kāds runā angliski.
Lai cik daudz viņi teiktu,
mēs nespējam visu saprast un šobrīd jums kā nākas atbildēt.
Jūs runājat tukšu!
Šķiet, ka divi visstrādīgākie vīrieši,
Bans Hidejuki un Čondo Kims, saņem visvairāk kritikas.
- Divi, kuri darījuši visvairāk. - Divi, kuri darījuši visvairāk.
Nedrīkstam turpināt ķildoties. Mums jāsanāk kopā.
Ja mēs te tā strīdamies, kā gan mēs sarīkosim demonstrāciju?
Mums tas jāaptur. Pilnīgi noteikti.
Visiem jāceļas un jāpievienojas. Vadoņi nedrīkst mums to liegt.
Mums visiem jāiet ielās un jārīko demonstrācija -
visiem kopā vienā dienā Čedžu.
Pat ja mums jānolīdzina Čedžu pilsēta un Hallasana kalns, mums ir jāprotestē.
Visu zvejas kooperatīvu vadītāji ir vīrieši,
un viņi saka, ka viņi ir pret Japānas plānu.
- Bet nekas netiek darīts. - Tieši tā.
Es ticu, ka henjo gars
ir mūsu mūžīgais spēks.
Tāpēc mums jāatceras Čedžu henjo senlaiku drosmīgais gars
un jāparāda viņiem, ka cīnīsimies līdz galam.
Demonstrācijas dienā mēs sapulcēsim visas henjo.
Pareizi, pareizi!
Mēs iesim uz priekšu un sadarbosimies.
Un mums ar Japānu kaut kas ir kopā jādara.
Un es Seulā strādāšu vēl cītīgāk.
Palieciet cīņā kopā ar mums! Turpināsim tam pretoties!
Mums jāsaceļas.
- Tas jādara. - Pareizi.
Paldies.
Tas nav vienkārši. Tas ir liels uzdevums.
Vieglāk pateikt nekā izdarīt.
Paldies.
KODŽES SALA
Zilais krabis!
ČONMINA VU, 37
Kā tu to noķēri?
O, es turu.
Mīlīgs.
Parādi. Dohun, ieliekam traukā?
- Ļoti liels. - Oho!
Atceries, ko stāstīju, Naru?
No visām jūras radībām
krabji sāpes jūt visvairāk.
Es vairs nekad neatradīšu nevienu tik mīlīgu kā šis.
Palaidīšu to brīvībā.
Dohuns to atrada.
Lai jautri!
Mamma te sēdēs un ēdīs.
Oho.
Tēti, pagaidi mani!
Nāc šurp.
Kad iedomājos bērnu nākotni, jūtu skumjas.
Es kā mamma gribu bērnus pasargāt no sliktā.
Ā! Te ir medūza.
Man bail.
Te peld tik daudz medūzu.
ČEDŽU PROVINCES PĀRVALDE
PRESES KONFERENCE PAR FUKUŠIMAS ŪDENI
- Priecājos, ka piedalīsieties. - Labi, ka atbraucāt.
Paldies. Paldies.
Bet tu taču neesi henjo?
- Esmu henjo! Septiņus gadus. - Septiņus gadus?
Ak vai!
- Jūs rādīja TV! - Jā, tā bija!
Vai tur ir daudz, ko lasīt?
Katru dienu arvien mazāk.
- No kurienes esat? - Kodžes, Kodžes.
Man tik ļoti tas patīk, ka vēlos to darīt tikpat ilgi kā jūs.
MĒS IEBILSTAM, KA IELAIŽ JŪRĀ FUKUŠIMAS ATOMELEKTROSTACIJAS PIESĀRŅOTO ŪDENI,
KAS IZNĪCINA JŪRAS VIDI UN PILSOŅU TIESĪBAS UZ IZDZĪVOŠANU!
Labdien, es esmu Hjonsuka Čve, radioaktīvā piesārņojuma aktīviste.
Japānas valdība apgalvo, ka viņi no radioaktivitātes atbrīvosies,
izmantojot polinukleāro atdalīšanas procesu, ko sauc par ALPS.
Bet tas nevar izfiltrēt tādas radioaktīvās vielas kā oglekli-14 un tritiju,
kam ir ļoti ilgs pussabrukšanas periods.
Ja Fukušimas piesārņoto ūdeni izlaidīs, tas Čedžu sasniegs septiņu mēnešu laikā.
Tāpēc kurš var garantēt drošību henjo, kuras strādā jūrā?
Japānas valdībai nekavējoties jāatceļ lēmums
ielaist okeānā Fukušimas piesārņoto ūdeni!
Atceliet! Atceliet! Atceliet!
Kundze, vai Čedžu salā ir daudz henjo, kurām ir pāri 80 gadiem?
Čedžu salā ir daudz henjo, kurām ir pāri 80 gadiem.
- Tiešām? - Viņai ir 79 gadi!
Cik tu esi veca?
- Man ir 30. - 30. Esi precējusies?
- Vēl ne. - Vēl ne? Ai.
Čonminai ir trīs bērni.
- Apprecies Čedžu. - Čedžu?
- Varēšu būt henjo, ja apprecēšos Čedžu? - Jā.
Ei, viņai ir dēls. Viņai ir dēls.
Viņai ir dēls.
- Ei, viņas dēls tev lieliski derētu. - Būsiet mana vīramāte!
Lieliski derētu.
BUKČONAS CIEMATA CEREMONIJU ZĀLE
Mās, vai mums jāizrāda cieņa un jāpaklanās?
Droši vien vēl nav sācies.
Kad uziesim, izdarīsim to.
Labi. Atstāj naudiņu.
Kad uziesim.
Mās, vai tad tādā pozā jātaisa rīsu plācenīši?
Esmu veca, un man sāp kājas.
Kaut gan esi novecojusi, tev sejā nav nevienas grumbas.
Es jau esmu vecmāmiņa.
Ei, tava seja ir visai apaļa. Kāpēc tavi rīsu plāceņi ir gareniski?
Tu tos taisi arvien neglītākus un neglītākus.
Mās, vai jāpiesien šādi?
Katru gadu henjo veic šamanistisku rituālu, ko sauc "guts",
un lūdz dievus, garus un senčus.
Čedžu salas folklorā ir 18 000 dievu,
kuri dzīvo debesīs, uz zemes, kalnos, okeānā, pat mājās.
Henjo, nirdamas okeānā, katru dienu riskē ar dzīvību.
Es esmu tāda kā starpniece starp dieviem un henjo.
Man no visas sirds jāaizlūdz par henjo jūras dievs Pūķu Princis…
SONSILA SO ŠEDŽU SALAS ŠAMANE
…jāstāsta viņam par grūtībām, ko henjo pārcieš,
jāpaskaidro, ko viņām vajag, un jājautā viņam, ko viņām darīt.
Es lūdzu par okeāna veselību.
Šogad henjo cenšas apturēt
Japānas plānu okeānā iepludināt piesārņoto ūdeni.
Veicot gutu, viņas piesauc 18 000 dievus,
lai tie sapulcējas okeāna vārdā.
Mēs dieviem ziedojam dāvanas un naudu.
Tad mēs līksmi aicinām, lai gari ierodas.
Šajos rituālos ir gan prieks, gan bēdas.
Tāda ir arī dzīves būtība.
Šiem ūdeņiem nedrīkst notikt nekas slikts, Pūķu Princi!
Ko mums darīt?
Vadi visas uz priekšu!
Mūsu dievi zina visu.
Kopš es kļuvu par henjo,
nebiju izlaidusi nevienu darba dienu.
Tā kā es esmu henjo, es gāju okeānā katru dienu.
Pat tad, kad biju slima, es aizmirsu par sāpēm.
Zināt tās ļoti vecās henjo?
Viņas nedomā par darba beigšanu.
Viņas kliegs un bļaus, ja nevarēs strādāt okeānā.
Es sapratu, ka tas ir tāpēc, ka viņas ļoti mīl okeānu.
Arī man ir jāturpina strādāt jūrā.
Tāpēc es neļaušu viņiem ielaist okeānā Fukušimas piesārņoto ūdeni.
Šodien mēs protestēsim pret Fukušimas ūdens ielaišanu okeānā.
Citas henjo arī ies.
Bet man vēl sāp kāja, tāpēc nezinu, vai varēšu kā nākas paiet.
Mēs esam jūras cīnītājas!
Japānas valdībai jāatceļ lēmums ielaist okeānā Fukušimas piesārņoto ūdeni!
Atceliet! Atceliet! Atceliet!
JŪRA NAV MISKASTE
Apturēsim Japānas nodomu ielaist piesārņoto ūdeni!
Apturēsim! Apturēsim! Apturēsim!
Man ir 90 gadi, bet mēs šodien atnācām tāpēc…
KIMOKA LI, 90
…ka, lai gan kavējam darbu, mums ir tas jādara.
Mēs esam strādājušas un dzīvojušas ūdenī kopš 18 gadu vecuma.
Mums ir tas jāaptur.
Mums ir tas jāaptur!
Viņas atbrauca no Kodžes salas.
Šī nebūs pēdējā pulcēšanās.
Mums ir jārunā un jāapvieno spēki.
Čedžu sala ir slavena ar tās neskarto dabu.
Bet drīz vien to ieskaus
radioaktīvs ūdens.
Kā mēs varam noskatīties un neko nedarīt?
SUNDOKA ČANA, 72
Klausieties!
Es uzkāpu uz šīs skatuves tāpēc,
ka es esmu henjo, kas strādā okeānā.
Es strādāju pat šorīt no rīta.
Strādājot ir grūti izvairīties no jūras ūdens norīšanas.
Bet, ja Japāna iepludinās jūrā piesārņoto ūdeni,
vai beigas piemeklēs tikai mūs?
Mums ir bērni, un mums ir pēcteči.
Mums saviem pēcnācējiem ir jānodod tīrs okeāns.
Nodosim tālāk tīrus ūdeņus!
Mēs nevaram uzticēties savai valdībai,
bet, ja šie cilvēki piedzīvo to, ko mēs,
kāpēc viņi grib piesārņot mūsu jūru?
Vai tā ir?
Mēs nezinām, kad tas notiks,
bet viņi to pārtrauks tikai tad, ja mēs runāsim.
Mūsu henjo ir briesmās!
NEPADARIET MŪS PAR PĒDĒJĀM HENJO!
Japānai jāatsakās no sava plāna!
Mēs to nosodām! Mēs to nosodām! Mēs to nosodām!
Okeānam jābūt veselam, lai būtu veseli mēs visi un zeme.
Ja satieku kādu,
kurš domā, ka drīkst okeānā ielaist piesārņotu ūdeni,
es gribu jautāt:
"Vai tu sev neredzi nākotni?"
Mūsu paaudzes laikā nav paredzēts pasaules gals.
Pēc mums būs daudzas paaudzes.
Tātad tā ir slepkavība.
Ļauns darbs.
Tāpēc mums tas par visu varu jāaptur!
Mēs dzīvosim un strādāsim okeānā, līdz atstiepsim kājas.
Mēs cīnīsimies līdz galam.
2023. GADA 24. AUGUSTS
Svarīga diena Japānā.
Šo lēmumu ieskāva lieli strīdi,
bet šodien tas notiek.
Kamēr mēs runājam,
okeānā tiek ielaists apstrādāts radioaktīvais ūdens.
Notekūdeņi tiek iesūknēti tunelī jūras dzelmē,
tas ir kilometru garš.
Un tad tie tiek ielaisti okeānā.
Tas ir ļoti garš process, kas ilgs daudzas desmitgades.
Viņi paredz, ka tas prasīs 30 gadus, varbūt ilgāk.
Es biju sagrauta.
Neviens vairs jūras veltes neēdīs.
Viss izskatās ļoti, ļoti slikti.
Mēs vairs nevarēsim būt henjo.
Es dzirdēju par Fukušimas notekūdeņu ielaišanu jūrā
un nodomāju: "Ā, mēs esam lielā ķezā."
Mēs varam zaudēt savas mājas un iztiku.
Mēs mīlam jūru un ļoti pūlamies to aizsargāt.
Mēs esam dzīvojušas gana ilgi. Bet kā ar mūsu bērniem?
Tas viņus visus ļoti skars.
Es aicinu pasauli to apturēt. Mums ir tas jāaptur.
ŽENĒVA ŠVEICE
APVIENOTO NĀCIJU ORGANIZĀCIJA
MIKOLA SAVIJA STARPTAUTISKĀ JURISTU-DEMOKRĀTU ASOCIĀCIJA
Šī ir slavenā 20. zāle,
kur uz sēdēm tiekas Cilvēktiesību padome.
Viņi sanāk kopā trīsreiz gadā.
Mēs ar Fukušimas problēmu strādājam jau daudzus gadus,
un, kad Japāna pieņēma lēmumu atbrīvoties no radioaktīvā ūdens,
mums šķita svarīgi, lai kāda no henjo zvejnieču kopienas
ierodas te un dalās savā pieredzē ar Cilvēktiesību padomi,
lai varētu izcelt arī pārrobežu kaitējumu,
ko šī ūdens ielaišana var izraisīt.
Ar mani sazinājās ANO no Šveices.
Es Čedžu henjo vārdā ierados šeit runāt par ūdens piesārņošanu.
Es šurp lidoju 13 stundas.
Man nav bail uzrunāt cilvēkus par svarīgu jautājumu.
Viena cilvēka upurim var būt liela ietekme.
Tāpēc es sakopoju drosmi un devos šurp.
"Pi… Pir… Pirms… ir par vēlu."
HJEVONA NAMA ANGĻU VALODAS TULCE
Pamēģinām vēlreiz pēdējo teikumu? Tas ir "lūdzu".
- Tad pauze… - Lūdzu. Lūdzu.
Labi.
"Lūdzu" - tas ir kā teikt "palīdziet". Tas ir kā teikt "lūdzu, palīdziet".
Pasakiet to spēcīgi, tad "drīkst"…
"Pirms ir". Tas bija labi. Visu kopā.
Pirms ir par
- vēlu. - Vēlu.
Tad te apstājieties.
Būtu labi, ja jūs šo daļu varētu iemācīties no galvas.
Kad sakāt "ūdens", sakiet visu kopā.
Nestiepiet atsevišķi "ū".
Esmu izslāpusi. Varu dabūt ūdeni?
Dabūt ūdeni?
Iedošu ūdeni.
Angļu vārdus ir ļoti grūti izrunāt,
ja rakstīts ar korejiešu burtiem.
Ja es būtu jaunāka, mana mēle būtu veiklāka.
Domāju, ka novecojot visu darīt kļūst grūtāk.
Es negribētu to atkārtot. Tiešām.
Sveiki!
Labrīt, kā jums iet?
- Sveiki, labrīt. - Sveiki.
- Labrīt. - Labrīt.
Kāds bija lidojums? Sveicam Ženēvā.
- Tas bija ilgs lidojums, bija ļoti grūti. - Tas bija ilgs lidojums, bija ļoti grūti.
Izlasīju jūsu ziņojumu, tas ir izcils.
Vai jums ir kādi jautājumi, vai arī vēlaties kaut ko uzzināt
par Cilvēktiesību padomi?
Vispār es par to domāju.
Tajā īsajā brīdi, kas nebūs pat minūte,
man kā pazemīgai Čedžu sievietei un nirējai
būs ārkārtīgi svarīgi,
ja cilvēki no visas pasaules
varēs uzklausīt to, kas man ir sakāms.
Vairāk neko es nevaru vēlēties.
Es esmu henjo.
Esat?
Jā.
Labi gulējāt?
Ir jāiet, saposīsimies.
Labi, labi.
- Neaizmirstiet papīrus. - Labi.
Uzmetiet vēlreiz sev aci!
Mana seja paliks mana seja, skatos spogulī vai ne.
- Ejam. - Labi.
Nu tad ejam.
Tur tā mašīna.
Es sēdēšu jums blakus.
Labrīt.
Šodien ir tā diena, kad dodamies uz ANO.
Uztraucaties?
Nē, nemaz. Te nav par ko uztraukties.
Viņi ir vienkārši cilvēki, tāpat kā mēs.
- ANO! - Esam klāt.
Manai runai atvēlētais laiks ir ļoti īss.
Ja šie pārstāvji no visas pasaules
apdomātu kaut vai desmitdaļu manas runas,
neko vairāk es nevarētu vēlēties.
Labrīt!
- Tā. Jūs iesiet ar viņu. - Labrīt.
Labrīt.
Priecājos.
- Lai visiem veicas! - Lūdzu, iesim iekšā.
Mums jāiet te.
Parādiet savu caurlaidi.
ANO ēkā atmosfēra ir ļoti formāla,
tehniska un, protams, ļoti diplomātiska.
Bet notiek arī liela politizēšana.
Tāpēc Korejas sievietes ierašanās te it nemaz nav politizēts notikums.
Viņa ir cilvēks, kurš cieš no sliktu lēmumu sekām.
Viņa stāsta patiesību. Mēs varam runāt par to, kas ir uz papīra,
bet šie cilvēki ir uz vietas, viņi zina
valdības pieņemto lēmumu ietekmi.
Viņai tas jātur pie sevis.
Kopienām un cilvēkiem it nemaz nav viegli
te piedalīties, ja viņiem nav pieredzes ar šejienes darbu.
Ja viņi piekrīt, mēs priecājamies. Mēs ļoti cenšamies viņiem palīdzēt.
Bet beigās viņi ir vieni.
Es esmu henjo,
jūras sieviete no Čedžu.
Būdama nirēja,
es naudu pelnu ar jūru.
Tā es uzturu savu ģimeni.
Es piedzimu nabadzībā,
bet visu mūžu esmu pelnījusi ar niršanu.
Es visu mūžu esmu dzīvojusi
Čedžu salas tīrajos ūdeņos,
bet Japāna iepludina okeānā toksisko ūdeni.
Lūdzu, apturiet šī ūdens iepludināšanu,
pirms ir par vēlu.
Paldies.
Beigās neko neatcerējos. Man vairs nebija spēku.
Domāju, biju pārņemta. Man nebija spēka, kājas tik traki drebēja.
- Ak. - Jūs bijāt lieliska!
Vai es runāju labi vai slikti,
nemūžam netaisos to atkārtot. Es esmu nogurusi, tik nogurusi.
Pēdējā reize. Pirmā, bet pēdējā.
Jums izdevās. Jūtat atvieglojumu?
Es jūtos atdzimusi.
Pirms braucu prom, man jānopērk suvenīram T-krekls.
ČEDŽU SALA
Paldies par šo maltīti.
GOSANAS CIEMATS
Kur viņa ir? Kur viņa ir?
Kur ir mūsu valsts aizstāve?
Kā tev gāja Šveicē?
Man ir skaistas bildes, ko jums parādīt.
Es pārģērbšos.
Esmu tik lepna, ka Sundoka aizbrauca uz Šveici.
Esmu tiešām lepna, ka viņa tur viena devās.
Es ar viņu ļoti lepojos.
Viņa ir malacis.
Kāds bija ēdiens?
Es ēdu tikai maizi.
Bet tā bija Šveices maize.
Nu, vai viņi tev kaut ko nopirka? Iedeva tev naudu, ko nopirkt ēdienu?
Pat nepratu savu naudu tur iztērēt.
Jā, pat ja iedotu, viņa neprastu.
Tu tagad esi svarīga persona, kopš biji Šveicē.
Kā tu domā, kad mēs varēsim turp doties?
Klausi mani.
- Tu esi tautas varone! - Visā valstī.
Galvenais tēls!
Tu būsi visur!
Vai nav labi?
GVIDOKAS CIEMATS
Ārsts teica, ka nedrīkstu nirt līdz nākamajam gadam.
Bet es varu paiet, un man nesāp.
Tāpēc es šodien atnācu.
Uzmanies! Mašīna.
Tā priecājos, ka atnācu kopā ar visām strādāt.
Ziniet, todien, kad es savainojos,
es biju nopirkusi jaunu hidrotērpu.
Bet nu tas viss ir krunkains, jo trīs mēnešus nav lietots.
Ģērbjamies!
Ei, Čuhva! Palīdzi, pavelc šo!
- Čuhva Kana! - Jā?
Pavelc uz augšu!
Apgriezies! Tu izrādi savas piena kannas.
Vienalga!
Paņem šos, un ejam!
Ejam!
16. GADSKĀRTĒJIE ČEDŽU HENJO SVĒTKI
HIJSONA LI, 79
Henjo svētki ir domāti kā mantojums, ko atstāt pasaulei.
Nākamās paaudzes varēs ar šiem svētkiem mūs atcerēties
un uzzināt par to, kā Čedžu salas henjo pelnīja iztiku.
Šī iemesla dēļ mēs katru gadu rīkojam šos svētkus.
Lai mūs neaizmirstu.
Sveikas!
Esmu jūsu fane.
Ak vai, labi. Jūtos kā satikusi slavenības.
Skatoties jūsu YouTube video, esmu tik daudz uzzinājusi.
Paldies par atbalstu.
- Esmu fane. - Paldies.
Šodien ir mūsu diena.
Henjo diena.
Ā, mīļās tantes!
Jūs esat te!
- Sveiki! - Sēdies te.
Visām viss labi?
Kā iet?
Man iet ļoti labi.
Starp citu, dzirdēju, ka bijāt ANO.
Kā valsts pārstāve, jā.
Vai, varam palūgt autogrāfu?
Tiešām forši.
Es jūs ļoti cienu, ka runājāt.
Noteikti negribējāt to darīt, bet apbrīnoju jūsu drosmi.
Mums jāturpina cīnīties.
Jā, mums nav izvēles. Jācīnās.
Lai aizsargātu to, kas mums ir.
Dzīve nav galā.
Mani ļoti tas biedē,
ka man būs jāstrādā tajā baisajā jūrā.
Tā ir mūsu iztikas avots.
Ja cilvēki nepirks jūras veltes, mēs nevarēsim turpināt darbu.
Tāpēc es esmu dusmīga.
Mums ir jāsaglabā mūsu vērtīgā kultūra.
Mums jāizmanto mūsu spēks, lai palīdzētu viņiem.
- Mēs to varam. - Aiziet!
Gluži manas domas!
Mēs esam ilgi dzīvojušas, un mūsu pieredze nav velta.
Brīnišķīgi, ka tādas jaunas sievietes kā jūs
apsver domu veikt tādu darbu.
Es gribu ilgus gadus turpināt strādāt tā kā jūs, brīnišķīgās tantes.
Tev jāstrādā 60 gadus!
Taisnība.
Kaut mēs varētu dzīvot Čedžu un šādi ar jums visām satikties.
Nu Čedžu salu var nodot tālāk jaunās rokās.
Vai jūs abas piekrītat?
Būsim kopš šī brīža māsas.
Brauksiet pie mums, mēs - pie jums.
- Būtu lieliski! - Tas bija lemts.
O, mums tagad jāiet. Lai jums veselība!
Uz redzi.
Tiksimies atkal.
Tik jauki, mazulītes.
Es tūlīt raudāšu.
Neslimojiet. Turieties!
Apskauj arī mani!
Es raudu tāpēc, ka tu raudi.
It kā sūtītu prom meitu.
Neraudiet.
Tad kāpēc tu raudi?
Mēs atbrauksim uz Pusanu ciemos.
Visu labu!
Neraudiet! Neraudiet!
Satiksimies nākamgad! Es apsolu.
Draudzēsimies ilgi, ilgi!
O, tas ir tik smagi.
Airējiet, tik airējiet!
Airējiet aizvien!
Ātri airus kustiniet!
Airējiet, tik airējiet!
Viņas man lika iet nirt
Dienā tajā
Kad saule nespīd un mēness nemirdz
Ieodo Sana, Ieodo Sana
Vientuļajā, nomaļajā salā Vai man būs ko ēst, vai badā miršu?
Laikam ieniršu es
Ieodo Sana, Ieodo Sana
Airējiet, tik airējiet!
Okeāns ir mūsu mājas.
Mēs nevaram beigt nirt. Mums ir jāiet jūrā.
Es niršu pat savā nākamajā dzīvē.
Vienkārši sirmgalve un jūra. Mūžīgi.
Tulkojusi Laura Hansone